text: تجارت اور صنعت کے وزیر نے برآمداتی قرض سے متعلق میٹنگ کی صدارت کی تجارت و صنعت نیز ریلویز کے مرکزی وزیر جناب پیوش گوئل نے آج مختلف سرکاری اور پرائیوٹ شعبے سے تعلق رکھنے والے بینکوں ، آر بی آئی، ایکزم بینک، برآمداتی اداروں سے تعلق رکھنے والے نمائندوں کی میٹنگ کی صدارت کرتے ہوئے انہیں برآمداتی قرض کے شعبے سے متعلق مسائل کو دیکھنے کے لئے کہا۔ اس میٹنگ میں تجارت اور صنعت کے وزرائے مملکت جناب ہردیپ سنگھ پوری اور سوم پرکاش بھی موجود تھے۔